പന്ത് ചുരണ്ടൽ വിവാദത്തിൽ പുതിയ വെളിപ്പെടുത്തലുമായി സംഭവത്തിൽ ഉൾപ്പെട്ട് വിലക്ക് അനുഭവിക്കുന്ന ഓസ്ട്രേലിയൻ താരം കാമറൂൺ ബെൻക്രോഫ്റ്റ് . തന്നെ പന്തിൽ കൃത്രിമം കാണിക്കാൻ പ്രേരിപ്പിച്ചത് ഡേവിഡ് വാർണറായിരുന്നുവെന്ന് ബെൻക്രോഫ്റ്റ് വെളിപ്പെടുത്തി . ക്യാപ്റ്റൻ സ്റ്റീവ് സ്മിത്തിന്റെ അനുവാദത്തോടെയാണ് വാർണർ തന്നെ അതിന് പ്രേരിപ്പിച്ചതെന്നും ബെൻക്രോഫ്റ്റ് വെളിപ്പെടുത്തി . ബെൻക്രോഫ്റ്റ് തുടർന്നു . . . എന്നാൽ ഞാൻ ബലിയാടാവുകയായിരുന്നു എന്ന തോന്നൽ എനിക്കില്ലായിരുന്നു . അത് ചെയ്യാതിരിക്കാനുള്ള അവകാശം എനിക്കുണ്ടായിരുന്നു . എന്നാൽ അങ്ങനെ ഒരു തെറ്റ് ചെയ്യേണ്ടിവന്നു . നഷ്ടം എനിക്ക് തന്നെയാണ് . വലിയ വില നൽകേണ്ടി വന്നുവെന്നും ബെൻക്രോഫ്റ്റ് കൂട്ടിച്ചേർത്തു . നേരത്തെ ഇക്കാര്യം ഓസ്ട്രേലിയൻ മാധ്യമങ്ങളും റിപ്പോർട്ട് ചെയ്തിരുന്നു . ഒമ്പത് മാസത്തെ വിലക്കാണ് ബെൻക്രോഫ്റ്റിന് ഏർപ്പെടുത്തിയിരുന്നത് . അടുത്ത 30ന് ബിഗ് ബാഷിലൂടെ ക്രിക്കറ്റിലേക്ക് തിരിച്ച് വരാൻ ഒരുങ്ങുകയാണ് ബെൻക്രോഫ്റ്റ് .